{"fi":"Vain ennakkomyynti, Tiketti.fi ja R-kioskit","sv":"","en":""}
Poimitaan Britannian menestyneimmän käsikirjoittajan Richard Curtisin (Notting Hill, Rakkautta vain, Ei yhdeksän uutiset, Neljät häät ja yhdet hautajaiset…) ja Rowan Atkinsonin (Mr. Bean) 40 vuoden yhteistyön parhaat hedelmät. Käännellään huolellisesti. Sekoitetaan mukaan Gary Delaneyn ja Stewart Francisin parhaat navanaluspalat. Raastetaan omasta päästä keitokseen pari kohtausta. Maustetaan Antti Holman kauheimmilla runoilla. Näin valmistuu stand-upia ja perinteistä näytelmää sekoittava soppa, jota ei voi nauramatta nauttia Timo Lavikaisen ja Pasi Karpin esittäessä kahdestaan kaikki roolit. Absurdissa esityksessä marssitetaan lavalle muun muassa ystävällinen piru, täydellinen deittikumppani, omalaatuinen pappi, ilkeä opettaja ja huoltomiehiä heräämisten äärellä! Paitsi nauramaan, saa esitys monet myös huokaamaan: ”KUINKA TE KEHTAATTE?!” Kyllä Lavikainen ja Karppi kehtaavat. Se on vähän niin kuin niiden juttu… Käsikirjoitus Richard Curtis, Rowan Atkinson, Gary Delaney, Stewart Francis, Antti Holma, Pasi Karppi K-18 (Anniskelukatsomo).
Timo Lavikaisen ja Pasi Karpin uusi kahden miehen lavashow yhdistää ronskin stand-upin klassiseen brittihuumoriin!